CELEX: 52004PC0641
Language: da
Date: 2004-10-08
Title: Forslag til Rådets forordning om foranstaltninger til gennemførelse af direktiv 77/388/EØF om det fælles merværdiafgiftssystem

DA
DA    DA
 ---pagebreak---              KOMMISSIONEN FOR DE EUROPÆISKE FÆLLESSKABER
                                                 Bruxelles, den 08.10.2004
                                                 KOM(2004)641 endelig
                                     Forslag til
                            RÅDETS FORORDNING
   om foranstaltninger til gennemførelse af direktiv 77/388/EØF om det fælles
                              merværdiafgiftssystem
                            (forelagt af Kommissionen)
DA                                                                            DA
 ---pagebreak---                                                BEGRUNDELSE
   Baggrund
   I henhold til artikel 29a i Rådets sjette direktiv af 17. maj 1977 om harmonisering af
   medlemsstaternes lovgivning om omsætningsafgifter - Det fælles merværdiafgiftssystem -
   ensartet beregningsgrundlag1 træffer Rådet med enstemmighed på forslag af Kommissionen
   de foranstaltninger, der er nødvendige til gennemførelsen af sjette direktiv. Rådet har
   forbeholdt sig ret til at træffe afgørelse vedrørende disse foranstaltninger, fordi de kan have en
   betydelig indflydelse på en eller flere medlemsstaters budget. Anvendelsesområdet for disse
   gennemførelsesforanstaltninger er begrænset, fordi de - selv om formålet med dem er at
   klarlægge bestemmelserne i sjette direktiv - ikke må fravige disse.
   Formålet med gennemførelsesbestemmelser er at sikre en korrekt og mere ensartet anvendelse
   af det nuværende momssystem med henblik på at forbedre det indre markeds funktionsmåde.
   De er særligt nødvendige, når der er fare for dobbeltbeskatning af grænseoverskridende
   transaktioner som følge af forskelle i medlemsstaternes anvendelse af bestemmelserne i sjette
   direktiv vedrørende leveringsstedet.
   Mellem 1977 og 2003 vedtog Momsudvalget i overensstemmelse med sin forretningsorden i
   henhold til artikel 29 i sjette direktiv i sin egenskab af rådgivningsorgan med enstemmighed
   en række ikke-bindende retningslinjer med det formål at sikre en forbedret, dvs. en mere
   korrekt og ensartet anvendelse af det nuværende momssystem og - siden 1993 - at forbedre
   det indre markeds funktionsmåde. Disse retningslinjer vedrører vigtige aspekter ved
   gennemførelsen af sjette direktiv, navnlig definitionen af den afgiftspligtige person,
   leveringsstedet for goder og tjenesteydelser, det afgiftspligtige beløb og anvendelsen af
   overgangsbestemmelserne. Det er derfor nødvendigt at give dem en bindende retlig form i en
   forordning med henblik på at forbedre den fremtidige retssikkerhed med hensyn til, hvorledes
   bestemmelserne i sjette direktiv bør anvendes.
   Kommissionen har overvejet de enstemmigt aftalte retningslinjers fortsatte gyldighed og nytte
   og foreslår nu lovgivning, der skal give visse af dem retlig kraft. I denne forbindelse skal det
   ikke glemmes, at de oprindelige retningslinjer blev udarbejdet som svar på specifikke
   spørgsmål fra medlemsstaterne om, hvordan momsreglerne skulle anvendes. De skal derfor
   skabe konsekvens i behandlingen af individuelle spørgsmål og har derfor kun et snævert
   anvendelsesområde uden automatisk at kunne overføres på andre lignende sager.
   Bemærkninger vedrørende de enkelte bestemmelser
   Artikel 1 - Forordningens genstand
   I artikel 1 opregnes alle de artikler i og det bilag til direktiv 77/388/EØF, der reguleres ved
   forordningen, og forordningens anvendelsesområde defineres dermed ved denne artikel.
   1
           EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).
DA                                                       2                                                     DA
 ---pagebreak---    Artikel 2 - afgiftspligtig person
   Det slås i denne artikel fast, at europæiske økonomiske firmagrupper selvstændigt kan
   foretage afgiftspligtige leverancer som afgiftspligtige personer, hvis alle betingelser herfor er
   opfyldt.
   Artikel 3 - Definition af tjenesteydelser
   Det slås i artikel 3, stk. 1, fast, at salget af en option til at vælge at udøve en rettighed er en
   selvstændig levering af en tjenesteydelse og således ikke del af nogen levering, der foretages i
   henhold til eller som følge af denne option. Stk. 1 er begrænset til muligheder henhørende
   under punkt fem i artikel 13, litra B, litra d), i direktiv 77/388/EØF.
   Det slås i artikel 3, stk. 2, fast, at en simpel samling af en maskine (hvis dele er blevet leveret
   af kunden) er en tjenesteydelse.
   Artikel 4 - Tjenesteydelser omfattet af artikel 9, stk. 1, i direktiv 77/388/EØF
   I artikel 4, stk. 1, opregnes særlige instanser, hvor leveringsstedet altid vil blive fastlagt under
   henvisning til artikel 9, stk. 1, i direktivet. Reglen finder ikke anvendelse på tjenesteydelser,
   der er leveret som led i tilrettelæggelsen af en begravelse, medmindre begravelsen udgør en
   enkelt levering af tjenesteydelser.
   Artikel 4, stk. 2, omhandler situationer, hvor leverandøren både har forretningslokaler i
   kundens medlemsstat og i en anden medlemsstat. I sådanne tilfælde er leveringsstedet det
   sted, hvor leverandøren har etableret hjemstedet for sin økonomiske virksomhed, medmindre
   leverancen rent faktisk foretages fra det faste forretningssted i den anden medlemsstat. Det
   omfang, hvori det enkelte sted er involveret i leverancen, fastlægges af medlemsstaterne på et
   individuelt grundlag.
   Artikel 5 - Tjenesteydelser omfattet af artikel 9, stk. 2, litra c), i direktiv 77/388/EØF
   Artikel 5 fastsætter leveringsstedet for tjenesteydelser vedrørende simpel samling af en
   maskine. Det fastsættes i artiklen, at reglen kun gælder for levering af tjenesteydelser i form
   af arbejde på løsøregenstande, der ikke bliver del af fast ejendom. Dette udelukker for
   eksempel levering af en ydelse, der består i samling og installering af maskiner såsom en
   elevator eller et airconditionanlæg, hvor en del af tjenesteydelsen er installering af maskinen i
   en bygning.
   Artikel 6 til 13 - Tjenesteydelser omfattet af artikel 9, stk. 2, litra e), i direktiv 77/388/EØF
   Det slås i artikel 6 fast, at oversættelsesydelser er omfattet af artikel 9, stk. 2, litra e).
   Det slås i artikel 7 fast, at leveringsstedet for tv-spredningsrettigheder for fodboldkampe
   under visse omstændigheder er omfattet af artikel 9, stk. 2, litra e), første led.
   I henhold til artikel 8 henhører tjenesteydelser i form af behandling af tilbagebetalinger i
   henhold til ottende direktiv under artikel 9, stk. 2, litra e), tredje led.
   Artikel 9 bekræfter, at de i artikel 9, stk. 2, litra e), syvende led, omhandlede formidlere kan
   handle på vegne af en køber eller på vegne af en sælger.
DA                                                    3                                                 DA
 ---pagebreak---    Artikel 10 sikrer, at påhængsvogne og sættevogne ikke er omfattet af definitionen af
   løsøregenstande i artikel 9, stk. 2, litra e), ottende led.
   I artikel 11 gives en definition af ”radio- og tv-spredningstjenester” som omhandlet i artikel 9,
   stk. 2, litra e), ellevte led.
   Artikel 12 bidrager sammen med bilag I til at definere, hvilke tjenesteydelser der er omfattet
   af artikel 9, stk. 2, litra e), sidste led, og bilag L til direktiv 77/388/EØF. Disse definitioner er
   ikke udtømmende.
   Artikel 13 bidrager til at fastslå, hvilke tjenesteydelser der ikke er omfattet af artikel 9, stk. 2,
   litra e), sidste led. Dette er ikke en udtømmende liste.
   Artikel 14 - Beskatningsgrundlag
   I artikel 14 præciseres den momsmæssige behandling af en praksis, der benyttes til at reducere
   den afgiftspligtige værdi af en levering. Selv om den samlede pris for forbrugeren er den
   samme uanset betalingsmetoden, opkræves der et korthåndteringsgebyr, når betaling sker med
   kredit- eller debetkort. Virkningen heraf er, at den afgiftspligtige værdi nedbringes med
   størrelsen af det fritagne korthåndteringsgebyr.
   Forordningen sikrer, at beskatningsgrundlaget ikke påvirkes, hvis den samlede pris for
   levering af goder eller tjenesteydelser ikke ændres af betalingsmetoden. Den finder derfor
   ikke anvendelse, hvis der opkræves et yderligere gebyr for betaling med kredit- eller
   debetkort.
   Artikel 15 til 19 - Afgiftsfritagelser
   Artikel 15 og 16 bidrager til at slå fast, hvad der er medtaget i anvendelsesområdet for
   fritagelser. Artikel 15 bidrager til at definere ordene "faglig uddannelse eller omskoling" i
   artikel 13, litra A, stk. 1, litra i), i sjette direktiv og slår fast, at kursets varighed ikke har
   nogen betydning for dets klassificering. Selv om platinum nobles er lovligt betalingsmiddel på
   Isle of Man, betragtes de normalt som samlerobjekter, og artikel 16 udelukker dem fra
   fritagelsen af valuta, pengesedler og mønter.
   Artikel 17 fastslår, at anvendelsen af transportmidler til privat brug af ikke-fysiske personer i
   lighed med fysiske personers anvendelse heraf er omfattet af bestemmelserne i artikel 15,
   stk. 2, i sjette direktiv.
   Det bekræftes i artikel 18, at værditærsklen i artikel 15, stk. 2, i sjette direktiv skal beregnes
   på grundlag af fakturaværdier. Hvis der i forbindelse med levering af et antal goder er udstedt
   én faktura til en kunde af samme leverandør, kan det samlede fakturabeløb anvendes til
   beregning af, om tærskelværdien er overskredet.
DA                                                      4                                                DA
 ---pagebreak---    Artikel 19 fastslår, at flyvekontroltjenester i lufthavnsområder hører ind under
   anvendelsesområdet for fritagelsen i artikel 15, stk. 9, i direktivet. Fritagelsen finder kun
   anvendelse, når tjenesteydelserne udføres for at dække et umiddelbart behov i forbindelse
   med de luftfartøjer, der er anført i artikel 15, stk. 6.
   Artikel 20 - Bevis for fradrag
   I henhold til artikel 20 er det muligt at udstede dokumenter vedrørende indførsel enten i
   papirform eller i elektronisk form, jf. artikel 18, stk. 1, i sjette direktiv, men kun hvis
   importstaten har et elektronisk system, og det elektroniske dokument kan efterprøves.
   Artikel 21 – Landbrugsstandardsats
   Artikel 21 vedrører gennemførelse af artikel 25, stk. 3, i sjette direktiv. Den sikrer en ensartet
   metode til beregning af standardsatsen baseret på gennemsnitlige procentsatser, og den gør det
   muligt at benytte de 3 seneste kendte år, hvis der ikke foreligger oplysninger fra de 3 år
   umiddelbart forud for det år, for hvilket standardsatsen beregnes.
   Artikel 22 - Definition af investeringsguld
   Ved artikel 22 foretages via et bilag en minimumsdefinition af de vægte, der normalt er
   godkendt af guldmarkederne. Det vil være nødvendigt, at medlemsstaterne godtager disse
   vægte som berettigede til betegnelsen "investeringsguld".
   Med henblik på at udarbejde den liste, der er omhandlet i artikel 26b i direktiv 77/388/EØF,
   fastsættes der i artikel 22 en fælles dato (1. april) for medlemsstaternes anvendelse af en af
   prøverne for fastlæggelse af guldmønter som investeringsguld - at salgsprisen på guldmønter
   ikke overstiger markedsværdien med mere end 80 %. Hvis den 1. april falder på en dag, hvor
   markederne ikke fastsætter en pris, fastsættes en alternativ dato, nemlig den næste dag, hvor
   prisen fastsættes.
   Artikel 23 - Særordning for elektronisk leverede tjenesteydelser
   Artikel 23 omhandler arrangementerne for anvendelse af særordningen for elektronisk
   leverede tjenesteydelser.
   I artikel 23, stk. 1, bekræftes det, at en ikke-etableret afgiftspligtig person, der benytter
   særordningen for elektronisk leverede tjenesteydelser i artikel 26c, litra B, i
   direktiv 77/388/EØF, kan udelukkes fra særordningen på ethvert tidspunkt i det pågældende
   kvartal, efter at vedkommende opfylder kriterierne for udelukkelse. Der er intet krav om at
   vente til for eksempel udgangen af et kalenderkvartal eller et kalenderår.
   Artikel 23, stk. 1, andet afsnit, sikrer, at leverancer under ordningen indtil
   udelukkelsestidspunktet kun afregnes i en angivelse i henhold til ordningen. I henhold til
   artikel 26c, litra B, stk. 5, skal denne afgives senest 20 dage efter udgangen af det kvartal,
   hvori udelukkelsen fandt sted. Det fremgår implicit, at artikel 26c, litra B, stk. 6 og 7, finder
   anvendelse på denne angivelse, og eksplicit, at angivelsen ikke har nogen indvirkning på den
   pågældende persons forpligtelser i henhold til de almindelige regler.
   Artikel 23, stk. 2, omhandler beløb, der er betalt for meget i forhold til angivelser afgivet
   under særordningen. Hvis fejlen opdages, før identifikationsmedlemsstaten udbetaler
   beløbene, ydes der direkte godtgørelse til den erhvervsdrivende. Hvis fejlen opdages, efter at
DA                                                    5                                               DA
 ---pagebreak---    afgiften er fordelt (for eksempel som følge af en rettelse af en fejlagtig angivelse), yder
   medlemsstaterne direkte godtgørelse til den erhvervsdrivende og underretter
   identifikationsmedlemsstaten herom.
   Artikel 23, stk. 3, udelukker, at fejl kan afregnes gennem tilpasning på efterfølgende
   angivelser. Det kræves, at den skyldige moms i et bestemt kvartal kun registreres i angivelsen
   vedrørende det pågældende kvartal, og at betalingen kun afregnes mod den pågældende
   angivelse. Ved at sikre, at den afgift, der opstår i en bestemt periode, udelukkende angives og
   afregnes for den pågældende periode, opnår hver medlemsstat en rimelig del af provenuet.
   I artikel 23, stk. 4, slås det fast, at tal i angivelser under ordningen ikke må afrundes.
   Artikel 24 - Ukorrekt behandling af leverancer inden for Fællesskabet
   Artikel 24 omhandler omstændigheder, hvorunder der er begået en fejl ved anvendelsen af
   visse regler om transaktioner inden for Fællesskabet. Den sikrer, at en ukorrekt behandling af
   leverancen i sælgers medlemsstat ikke må påvirke den korrekte anvendelse af reglerne i
   erhvervelsesmedlemsstaten. Alle tilbagebetalinger af moms i sælgerens medlemsstat, som
   viser sig at være opkrævet og afregnet forkert, foretages udelukkende af afgiftsmyndigheden
   til den registrerede person, der oprindelig afregnede afgiften, med forbehold af de nationale
   regler for tilbagebetalinger.
   Artikel 25 - Afgiftsberigtigelse af nye transportmidler
   Artikel 25 sikrer, at en privatpersons overførsel af et transportmiddel fra en medlemsstat til en
   anden som led i en flytning af den pågældendes sædvanlige bopæl ikke skaber nogen
   afgiftsmæssig belastning, heller ikke selv om transportmidlet stadig er nyt. Dette gælder ikke,
   hvis der er bevis for, at den pågældende person påtænkte at flytte, da det nye transportmiddel
   blev købt.
   Artikel 26 - Virkninger af overtrædelse af tærsklerne for fjernsalg
   Artikel 26 omhandler virkemåden for tærsklerne for fjernsalg. I henhold til artikel 26, stk. 1,
   påvirkes behandlingen af leverancer, der er foretaget, mens tærsklen stadig var overholdt, ikke
   af en overskridelse af tærsklen. Artikel 26, stk. 2, identificerer de leverancer, hvis
   leveringssted påvirker overskridelsen af tærsklen: den leverance, hvorved de samlede
   leverancer blev bragt op over tærsklen i den pågældende medlemsstat (litra a)), alle
   efterfølgende leverancer til den pågældende medlemsstat (litra b)) og alle leverancer i det
   følgende kalenderår til den pågældende medlemsstat (litra c)).
   Artikel 27 - Detaljer vedrørende ikrafttrædelsen
   Selvindlysende.
   Bilag
   Bilag I er omhandlet i artikel 12 og uddyber den vejledende liste over tjenesteydelser i bilag L
   til direktiv 77/388/EØF. Det omfatter en ikke-udtømmende liste over tjenesteydelser, der
   defineres som elektronisk leverede tjenesteydelser, der leveres over internettet eller et
   elektronisk net.
DA                                                       6                                           DA
 ---pagebreak---    Bilag II vedrører artikel 22 og indeholder en liste over almindeligt handlede vægte, der er
   godkendt af guldmarkederne.
DA                                              7                                              DA
 ---pagebreak---                                                    Forslag til
                                          RÅDETS FORORDNING
           om foranstaltninger til gennemførelse af direktiv 77/388/EØF om det fælles
                                           merværdiafgiftssystem
   RÅDET FOR DEN EUROPÆISKE UNION HAR -
   under henvisning til Rådets direktiv 77/388/EØF af 17. maj 1977 om harmonisering af
   medlemsstaternes lovgivning om omsætningsafgifter - Det fælles merværdiafgiftssystem:
   ensartet beregningsgrundlag2, særlig artikel 29a,
   under henvisning til forslag fra Kommissionen3, og
   ud fra følgende betragtninger:
   (1)     For at forbedre det indre markeds funktionsmåde er det vigtigt, at der sikres en mere
           ensartet anvendelse af det nuværende momssystem. Vedtagelsen af
           gennemførelsesbestemmelser til direktiv 77/388/EØF er et vigtigt skridt fremad i
           denne henseende. En forordning, der er bindende og gælder umiddelbart i hver
           medlemsstat, vil sikre, at visse forskelle i gennemførelsen af bestemmelserne i
           direktiv 77/388/EØF ikke længere vil forekomme i fremtiden. Denne forordning vil
           kun finde anvendelse, hvor moms forfalder efter datoen for dens ikrafttræden.
   (2)     I overensstemmelse med proportionalitetsprincippet er det for at virkeliggøre det
           grundlæggende mål om at sikre en mere ensartet anvendelse af det nuværende
           momssystem nødvendigt og hensigtsmæssigt at fastsætte bestemmelser til
           gennemførelse af direktiv 77/388/EØF, navnlig i henseende til afgiftspligtige personer,
           levering af varer og ydelser og stedet for levering deraf. Denne forordning går ikke ud
           over, hvad der er nødvendigt for at nå de tilstræbte mål, jf. traktatens artikel 5, stk. 3.
   (3)     Gennemførelsesbestemmelserne indeholder specifikke regler med henblik på at
           imødekomme afgrænsede spørgsmål om anvendelse og at sikre en ensartet behandling
           i hele Fællesskabet af netop disse specifikke forhold. De er derfor ikke afgørende for
           andre tilfælde.
   (4)     Integreringen af det indre marked indebærer et voksende behov for samarbejde over de
           interne grænser mellem erhvervsvirksomheder, der er etableret i forskellige
           medlemsstater, og udvikling af europæiske økonomiske firmagrupper stiftet i
           overensstemmelse med Rådets forordning (EØF) nr. 2137/854; det bør derfor sikres, at
   2
           EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).
   3
           EUT C [...] af [...], s. [...]
   4
           EFT L 199 af 31.7.1985, s. 1.
DA                                                       8                                                     DA
 ---pagebreak---         sådanne firmagrupper også er afgiftspligtige personer, når de leverer varer eller
        ydelser mod vederlag eller påtænker at foretage sådanne leverancer.
   (5)  I særlige tilfælde foregår leverancer af maskiner parallelt med særlige samleaktiviteter,
        hvorved der skabes et behov for at fastlægge, hvornår de pågældende transaktioner
        skal betragtes som leverancer af ydelser, og for at fastlægge leveringsstedet.
   (6)  Salget af en option som et finansielt instrument skal behandles som levering af ydelser
        adskilt fra de underliggende transaktioner, hvortil optionen knytter sig.
   (7)  Anvendelsen af reglerne om leveringssted i forbindelse med leje af jernbanevogne
        varierer betragteligt fra medlemsstat til medlemsstat; da en sådan leje ofte omfatter
        grænseoverskridende scenarier, er det nødvendigt at præcisere reglen om
        leveringssted.
   (8)  Når forskellige ydelser, der leveres i forbindelse med en begravelse, indgår i en enkelt
        ydelse, bør reglen om leveringssted også fastlægges.
   (9)  Når leverandøren af ydelser har etableret hjemstedet for sin økonomiske virksomhed i
        en medlemsstat og et fast forretningssted i en anden, går det førstnævnte sted forud for
        det sidstnævnte ved fastlæggelsen af leveringsstedet for ydelserne, medmindre
        leverancen reelt finder sted fra det sidstnævnte.
   (10) Visse særlige ydelser såsom overdragelse af tv-spredningsrettigheder til
        fodboldkampe, oversættelsesydelser, ydelser i form af krav om tilbagebetaling af
        moms, visse formidlerydelser, leje af transportmidler, radio- og tv-spredningstjenester
        og visse elektroniske ydelser omfatter grænseoverskridende scenarier eller endog
        økonomiske aktører, der er etableret i tredjelande. Leveringsstedet for disse ydelser
        skal fastlægges klart med henblik på at skabe større retssikkerhed. Det skal bemærkes,
        at de ydelser, der er identificeret som elektroniske eller andre ydelser, ikke udgør en
        endelig og udtømmende liste.
   (11) Under særlige omstændigheder bør et kredit- eller debetkortgebyr, som betales i
        sammenhæng med en leverance, ikke nedbringe det afgiftspligtige beløb vedrørende
        denne.
   (12) Den fritagne faglige uddannelse eller omskoling bør, uanset varigheden af et kursus,
        omfatte undervisning med direkte tilknytning til et erhverv eller en profession samt
        enhver undervisning med henblik på erhvervelse eller ajourføring af viden med
        erhvervsmæssigt sigte, eftersom denne undervisning er i overensstemmelse med målet
        for fritagelsen.
   (13) ”Platinum nobles” det vil sige mønter, der indeholder mindst 1 ounce (31,1 gram) rent
        platin, behandles normalt som samler- eller investeringsobjekter, men anerkendes også
        som lovligt betalingsmiddel på Isle of Man. De bør i alle tilfælde betragtes som ikke
        værende omfattet af fritagelserne for valuta, pengesedler og mønter.
   (14) Offentligretlige sammenslutninger og organer bør ligesom fysiske personer nægtes
        fritagelse for varer, som køberen transporterer til et sted uden for Fællesskabet, og som
        benyttes til udstyr, brændstof eller forsyninger til transportmidler.
DA                                                9                                               DA
 ---pagebreak---    (15)    De nationale administrative fremgangsmåder ved beregning af mindstebeløbet for
           fritagelse ved eksport af varer, der medtages i rejsendes personlige bagage, varierer
           betragteligt og bør derfor harmoniseres.
   (16)    Visse flyvekontrolaktiviteter i lufthavnsområdet bør være momsfritaget på relevante
           vilkår.
   (17)    Det bør også tillades, at fradragsretten udøves for elektroniske dokumenter vedrørende
           indførsel, forudsat at de opfylder de samme krav som papirbaserede dokumenter.
   (18)    Standardsatsen for godtgørelse bør beregnes på et ensartet grundlag for at undgå
           fordrejning af konkurrencen mellem landbrugere i forskellige medlemsstater.
   (19)    Vægte for investeringsguld, som er endeligt godkendt af guldmarkedet, bør
           fastlægges, og der bør vedtages en fælles dato for fastlæggelse af guldmønters værdi
           med henblik på at sikre ligebehandling af de økonomiske aktører.
   (20)    Særordningen for afgiftspligtige personer, der ikke er etableret i Fællesskabet, og som
           leverer elektroniske ydelser til ikke-afgiftspligtige personer, der er etableret eller har
           bopæl i Fællesskabet, er genstand for visse betingelser, og konsekvenserne af at disse
           betingelser ikke opfyldes, bør fremgå klart.
   (21)    Når visse regler for erhvervelser af varer inden for Fællesskabet er blevet anvendt
           ukorrekt, bør erhvervelsesmedlemsstatens ret til at afgiftsberigtige erhvervelsen
           forblive upåvirket af den momsmæssige behandling af transaktionerne i andre
           medlemsstater.
   (22)    Det bør sikres, at en privatpersons overførsel af et transportmiddel fra en medlemsstat
           til en anden som led i flytning af bopæl under visse omstændigheder ikke indebærer en
           genbeskatning, heller ikke selv om transportmidlet stadig er nyt.
   (23)    Der bør fastsættes regler for at sikre en ensartet behandling af leverancer af varer, når
           en leverandør har overskredet tærsklen for fjernsalg af leverancer til en anden
           medlemsstat -
   UDSTEDT FØLGENDE FORORDNING:
                                              Kapitel I
                                              Genstand
                                                Artikel 1
   Ved denne forordning træffes foranstaltninger til gennemførelse af artikel 4, 6, 9, 11, 13, 15,
   18, 25, 26b, 26c, 28a og 28b i direktiv 77/388/EØF og af bilag L dertil.
DA                                                 10                                                 DA
 ---pagebreak---                                                  Kapitel II
            Afgiftspligtige personer og afgiftspligtige transaktioner
                                                 AFDELING 1
                                        (ARTIKEL 4 I DIREKTIV 77/388/EØF)
                                                     Artikel 2
   Når en europæisk økonomisk firmagruppe, der er stiftet i henhold til forordning (EØF)
   nr. 2137/85, leverer varer eller ydelser mod vederlag til sine medlemmer eller til tredjemænd,
   udøver den pågældende europæiske økonomiske firmagruppe en økonomisk virksomhed, jf.
   artikel 4, stk. 1, i direktiv 77/388/EØF.
                                                 AFDELING 2
                                        (ARTIKEL 6 I DIREKTIV 77/388/EØF)
                                                     Artikel 3
   1.        Salg af en option, når salget er en transaktion ifølge artikel 13, litra B, litra d), nr. 5, i
             direktiv 77/388/EØF, betragtes som en ydelse, jf. artikel 6, stk. 1, i nævnte direktiv.
             De pågældende ydelser betragtes som adskilte fra de underliggende transaktioner,
             hvortil ydelserne knytter sig.
   2.        Når en leverandør blot samler de forskellige dele af en maskine, som er leveret til
             ham af hans kunde, betragtes denne levering som en ydelse, jf. artikel 6, stk. 1, i
             direktiv 77/388/EØF.
                                                 Kapitel III
                           Stedet for afgiftspligtige transaktioner
                                                 AFDELING 1
                                    (ARTIKEL 9, STK. 1, I DIREKTIV 77/388/EØF)
                                                     Artikel 4
   1.        Leveringsstedet for følgende transaktioner fastsættes i overensstemmelse med
             artikel 9, stk. 1, i direktiv 77/388/EØF:
             a)     leje af jernbanevogne
             b)     ydelser leveret som led i tilrettelæggelsen af en begravelse, hvis der er tale om
                    en enkelt ydelse.
DA                                                        11                                                DA
 ---pagebreak---    2.         Når leverandøren af en ydelse har etableret hjemstedet for sin økonomiske
              virksomhed i en medlemsstat og har et fast forretningssted i en anden, er
              leveringsstedet i henhold til artikel 9, stk. 1, i direktiv 77/388/EØF det sted, hvor
              leverandøren har etableret hjemstedet for sin økonomiske virksomhed, medmindre
              leverancen rent faktisk foretages fra vedkommendes faste forretningssted.
                                                 AFDELING 2
                                    (ARTIKEL 9, STK. 2, I DIREKTIV 77/388/EØF)
                                                     Artikel 5
   Stedet for levering af ydelser, som anført i denne forordnings artikel 3, stk. 2, fastsættes i
   overensstemmelse med artikel 9, stk. 2, litra c), eller artikel 28b, litra F, i
   direktiv 77/388/EØF, undtaget er dog samling af varer, der bliver del af en fast ejendom.
                                                     Artikel 6
   Oversættelsesydelser anses for at være omfattet af artikel 9, stk. 2, litra e), i
   direktiv 77/388/EØF.
                                                     Artikel 7
   Når organer, der er etableret i et tredjeland, overdrager tv-spredningsrettigheder til
   fodboldkampe til afgiftspligtige personer, der er etableret i Fællesskabet, er overdragelsen
   omfattet af artikel 9, stk. 2, litra e), første led, i direktiv 77/388/EØF.
                                                     Artikel 8
   Ydelser i form af ansøgning om eller modtagelse af tilbagebetaling af moms i henhold til
   Rådets direktiv 79/1072/EØF5 er omfattet af artikel 9, stk. 2, litra e), tredje led, i
   direktiv 77/388/EØF.
                                                     Artikel 9
   Ydelser leveret af formidlere, der enten handler i køberens navn og for dennes regning eller i
   leverandørens navn og for dennes regning, er omfattet af artikel 9, stk. 2, litra e), syvende led,
   i direktiv 77/388/EØF.
                                                    Artikel 10
   Påhængsvogne og sættevogne anses for at være transportmidler med henblik på artikel 9,
   stk. 2, litra e), ottende led, i direktiv 77/388/EØF.
   5
            EFT L 331 af 27.12.1979, s. 11.
DA                                                        12                                          DA
 ---pagebreak---                                                  Artikel 11
   Ved radio- og tv-spredningstjenester i henhold til artikel 9, stk. 2, litra e), ellevte led, i
   direktiv 77/388/EØF forstås transmissioner via kabel eller radiobølger, herunder via satellit,
   beregnet til modtagelse i offentligheden, også selv om de samtidig sendes via internettet eller
   lignende elektroniske net.
   De pågældende ydelser omfatter ikke overdragelser af sprednings- eller
   transmissionsrettigheder og leasing af teknisk udstyr eller faciliteter, der benyttes til
   spredning.
                                                 Artikel 12
   1.       Elektronisk leverede ydelser som omhandlet i artikel 9, stk. 2, litra e), tolvte led, i
            direktiv 77/388/EØF omfatter ydelser, der leveres via internettet eller et elektronisk
            net, og hvis egenart gør leveringen deraf hovedsagelig automatiseret, og som kun
            involverer minimal menneskelig indgriben og ikke har nogen levedygtighed uden
            informationsteknologi.
   2.       Navnlig er følgende ydelser omfattet af stk. 1, når de leveres via internettet eller et
            elektronisk net:
            a)     levering af digitaliserede produkter i almindelighed, herunder software og
                   ændringer eller opgradering af software
            b)     ydelser, som placerer eller støtter en virksomhed eller person på et elektronisk
                   net, såsom et netsted eller en netside
            c)     ydelser, der automatisk genereres fra en computer via internettet eller et
                   elektronisk net som svar på et specifikt datainput fra kunden
            d)     online auktionsydelser, herunder online markedspladser eller online shopping
                   portaler, som er afhængige af automatiserede databaser og datainput fra kunden
                   og kun kræver beskeden eller slet ingen menneskelig indgriben
            e)     Internet-servicepakker bestående af informationer eller interaktive aktiviteter,
                   der     går    ud       over      den       blotte     internetadgang,       og   hvor
                   telekommunikationskomponenten er en sekundær og underordnet del.
   3.       De i bilag I anførte ydelser betragtes som omfattet af bilag L til direktiv 77/388/EØF.
                                                 Artikel 13
   Navnlig er følgende transaktioner ikke omfattet af artikel 9, stk. 2, litra e), tolvte led, i
   direktiv 77/388/EØF:
   1)       radio- og tv-spredningstjenester som omhandlet i artikel 9, stk. 2, litra e), ellevte led,
            i direktiv 77/388/EØF
   2)       teletjenester i henhold til artikel 9, stk. 2, litra e), tiende led, i direktiv 77/388/EØF
DA                                                   13                                                   DA
 ---pagebreak---    3)       leverancer af følgende:
            a)    varer, der bestilles og behandles elektronisk
            b)    cd-rom'er, disketter og lignende materielle medier
            c)    tryksager såsom bøger, nyhedsbreve, aviser og tidsskrifter
            d)    cd'er, audiokassetter
            e)    videokassetter, dvd'er
            f)    spil på cd-rom
            g)    ydelser leveret af fagfolk såsom advokater og finanskonsulenter, der rådgiver
                  kunderne via e-mail
            h)    interaktive undervisningsydelser, når undervisningen forestås af en lærer via
                  internettet eller et elektronisk net, f.eks. via fjernadgang
            i)    fysiske reparationsydelser vedrørende edb-udstyr
            j)    offline-datalagringsydelser
            k)    annoncering, f.eks. i aviser, på plakater og på tv
            l)    servicetelefontjenester
            m)    undervisningsydelser, der udelukkende omfatter korrespondancekurser, f.eks.
                  brevkurser
            n)    konventionelle auktionsydelser, der forudsætter direkte menneskelig indgriben,
                  uanset hvordan buddene afgives
            o)    telefonydelser med en videokomponent, også kendt som videotelefoni
            p)    adgang til internettet og World Wide Web
            q)    telefoni via internettet.
                                              Kapitel IV
                                       Afgiftspligtigt beløb
                                     (ARTIKEL 11 I DIREKTIV 77/388/EØF)
                                                 Artikel 14
   Hvis en leverandør af varer eller ydelser eller en med leverandøren associeret virksomhed
   opkræver et håndteringsgebyr som et krav i forbindelse med godtagelse af betaling for
   levering af varer eller ydelser via kredit- eller debetkort, og den samlede pris, der skal betales,
DA                                                    14                                               DA
 ---pagebreak---    ikke er påvirket af betalingsmåden, nedsættes det afgiftspligtige beløb for leveringen af
   varerne eller ydelserne, der er fastsat i henhold til artikel 11 i direktiv 77/388/EØF, ikke.
                                                 Kapitel V
                                                Fritagelser
                                                 AFDELING 1
                                       (ARTIKEL 13 I DIREKTIV 77/388/EØF)
                                                    Artikel 15
   Udtrykket ”faglig uddannelse eller omskoling” i artikel 13, litra A, stk. 1, litra i), i
   direktiv 77/388/EØF omfatter undervisning med direkte tilknytning til et erhverv eller en
   profession samt enhver undervisning med henblik på erhvervelse eller ajourføring af viden
   med erhvervsmæssigt sigte. Varigheden af et kursus er uden relevans for klassificeringen af
   dette som faglig uddannelse eller omskoling.
                                                    Artikel 16
   Artikel 13, litra B, litra d), nr. 4, i direktiv 77/388/EØF omfatter ikke platinum nobles.
                                                 AFDELING 2
                                       (ARTIKEL 15 I DIREKTIV 77/388/EØF)
                                                    Artikel 17
   Udtrykket ”transportmiddel til privat brug” i artikel 15, nr. 2, første afsnit, i
   direktiv 77/388/EØF omfatter transportmidler, som ikke-fysiske personer såsom
   offentligretlige sammenslutninger og organer i henhold til artikel 4, stk. 5, i samme direktiv
   anvender til ikke-erhvervsmæssige formål.
                                                    Artikel 18
   Ved fastlæggelsen af, om den i artikel 15, nr. 2, andet afsnit, tredje led, i direktiv 77/388/EØF
   fastsatte tærskel er overskredet, baseres beregningen på fakturaværdien inkl. moms. Den
   samlede værdi af flere varer kan kun anvendes, hvis alle disse varer er anført på samme
   faktura.
                                                    Artikel 19
   Flyvekontroltjenester leveret i de af medlemsstaterne definerede lufthavnsområder betragtes
   som ydelser omfattet af artikel 15, nr. 9, i direktiv 77/388/EØF, forudsat at de udføres for at
   dække et umiddelbart behov i forbindelse med de luftfartøjer, der er omhandlet i nr. 6 i
   nævnte artikel.
DA                                                      15                                           DA
 ---pagebreak---                                                 Kapitel VI
                                                  Fradrag
                                       (ARTIKEL 18 I DIREKTIV 77/388/EØF)
                                                   Artikel 20
   Når importmedlemsstaten har indført et elektronisk system til opfyldelse af toldformaliteter,
   omfatter udtrykket ”dokument vedrørende indførselen” i artikel 18, stk. 1, litra b), i
   direktiv 77/388/EØF elektroniske udgaver af sådanne dokumenter, forudsat at det er muligt at
   efterprøve udøvelsen af fradragsretten.
                                               Kapitel VII
                                             Særordninger
                                   (ARTIKEL 25 TIL 26C I DIREKTIV 77/388/EØF)
                                                   Artikel 21
   Ved fastsættelsen af standardsatserne for godtgørelse i henhold til artikel 25, stk. 3, første
   afsnit, i direktiv 77/388/EØF anvender medlemsstaterne gennemsnitlige procentsatser.
   Disse gennemsnitlige procentsatser baseres på makroøkonomiske statistikker vedrørende de
   tre seneste år inden det år, for hvilket standardsatsen for godtgørelse fastsættes. Hvis sådanne
   data endnu ikke foreligger, benyttes statistikker vedrørende de tre seneste disponible år.
                                                   Artikel 22
   1.         Henvisningen til "vægt, der er godkendt af guldmarkederne" i artikel 26b, litra A,
              stk. 1, nr. i), i direktiv 77/388/EØF omfatter som minimum de enheder og vægte,
              hvormed der handles, jf. bilag II til denne forordning.
   2.         Med henblik på udarbejdelsen af den liste, der er omhandlet i artikel 26b, litra A,
              nr. ii), tredje afsnit, i direktiv 77/388/EØF, vedrører henvisningen til “pris” og
              “markedsværdi” i fjerde led under nr. ii) prisen og markedsværdien den 1. april hvert
              år. Hvis den 1. april ikke falder på en dag, hvor disse værdier fastsættes, benyttes
              værdierne for den næstfølgende dag, hvor de fastsættes.
                                                   Artikel 23
   1.         Hvis en ikke-etableret afgiftspligtig person, der benytter særordningen i artikel 26c,
              litra B, i direktiv 77/388/EØF, i løbet af et kalenderkvartal opfylder mindst et af
              kriterierne for udelukkelse i artikel 26c, litra B, stk. 4, kan den pågældende person
              efterfølgende udelukkes fra identifikationsregisteret på et hvilket som helst tidspunkt
              i løbet af nævnte kvartal.
DA                                                      16                                            DA
 ---pagebreak---              For så vidt angår leverancer, der er foretaget før udelukkelsen, men i løbet af det
             kalenderkvartal, hvor udelukkelsen finder sted, skal den pågældende person indgive
             en angivelse i overensstemmelse med artikel 26c, litra B, stk. 5. Kravet om at indgive
             denne angivelse har ingen virkning på et eventuelt krav om registrering i henhold til
             de almindelige regler i en medlemsstat.
   2.        Når identifikationsmedlemsstaten har modtaget et for meget betalt beløb i
             forbindelse med angivelsen i henhold til artikel 26c, litra B, stk. 5, i
             direktiv 77/388/EØF, tilbagebetaler den det for meget betalte beløb direkte til den
             pågældende afgiftspligtige person.
             Når et beløb, der er betalt for meget som følge af en urigtig angivelse, er blevet
             fordelt mellem forbrugsmedlemsstaterne, tilbagebetaler de pågældende
             medlemsstater beløbet til den afgiftspligtige person og underretter
             identifikationsmedlemsstaten om det for meget betalte beløb.
   3.        Når en angivelse i henhold til artikel 26c, litra B, stk. 5, i direktiv 77/388/EØF er
             indsendt, kan alle efterfølgende ændringer af tallene deri kun foretages gennem en
             ændring af angivelsen og ikke ved en tilpasning af en efterfølgende angivelse.
             Momsbeløb, der betales i henhold til artikel 26c, litra B, stk. 7, i
             direktiv 77/388/EØF, skal være specifikke for den pågældende angivelse. Alle
             efterfølgende ændringer af de betalte beløb kan kun foretages med henvisning til den
             pågældende angivelse og må ikke tildeles en anden angivelse eller ske ved tilpasning
             af en efterfølgende angivelse.
   4.        Beløb i momsangivelser, der indgives under særordningen i artikel 26c, litra B, i
             direktiv 77/388/EØF, må ikke afrundes til den nærmeste hele valutaenhed. Det
             nøjagtige momsbeløb indgives og betales.
                                           Kapitel VIII
                                 Overgangsforanstaltninger
                                (ARTIKEL 28A OG 28B I DIREKTIV 77/388/EØF)
                                               Artikel 24
   Når der ikke på korrekt vis er svaret moms af en erhvervelse inden for Fællesskabet i henhold
   til artikel 28a, stk. 1a, skal der svares moms i erhvervelsesmedlemsstaten uanset
   momsbehandlingen af transaktionen i andre medlemsstater. Alle tilbagebetalinger af moms,
   som leverandøren har afregnet, foretages til leverandøren af leveringsmedlemsstaten i henhold
   til dens egne regler.
                                               Artikel 25
   En privatpersons overførsel af et nyt transportmiddel til en anden medlemsstat som led i en
   flytning af den sædvanlige bopæl til en anden medlemsstat er ikke en erhvervelse inden for
DA                                                  17                                              DA
 ---pagebreak---    Fællesskabet af et nyt transportmiddel jf. artikel 28a, stk. 1, litra b), i direktiv 77/388/EØF,
   forudsat at der ikke foreligger bevis for, at en sådan flytning var påtænkt på købstidspunktet.
                                                 Artikel 26
   Når de i artikel 28b, litra B, stk. 2, i direktiv 77/388/EØF fastsatte tærskler overskrides i løbet
   af et kalenderår, påvirker artikel 28b, litra B, ikke leveringsstedet for leverancer, der er
   foretaget i løbet af samme kalenderår før det tidspunkt, hvor medlemsstaternes tærskel i
   artikel 28b, litra B, stk. 2, første led, i direktiv 77/388/EØF overskrides, og for hvis
   vedkommende leverandøren ikke har udnyttet valgmuligheden i henhold til artikel 28b,
   litra B, stk. 3, i nævnte direktiv.
   Artikel 28b, litra B, i direktiv 77/388/EØF påvirker stedet for følgende leverancer til samme
   medlemsstat:
   a)        den leverance, hvorved medlemsstaternes tærskel i artikel 28b, litra B, stk. 2, første
             led, i direktiv 77/388/EØF blev overskredet
   b)        alle efterfølgende leverancer i det pågældende kalenderår
   c)        leverancer i kalenderåret efter det kalenderår, hvori den i litra a) omhandlede
             overskridelse fandt sted.
                                               Kapitel IX
                                  Afsluttende bestemmelser
                                                 Artikel 27
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den
                                                    På Rådets vegne
                                                    Formand
DA                                                    18                                               DA
 ---pagebreak---                                         BILAG I
                             (Artikel 12 i denne forordning)
   1. Punkt 1 i bilag L til direktiv 77/388/EØF
      a)  Netsteds-hosting og netside-hosting
      b)  Automatiseret online-fjernvedligeholdelse af programmer
      c)  Fjernforvaltning af systemer
      d)  Online-datalagring, dvs. at særlige data ind- og udlagres elektronisk
      e)  Online-tilrådighedsstillelse af disc space efter behov
   2. Punkt 2 i bilag L til direktiv 77/388/EØF
      a)  Adgang til eller downloading af software inkl. indkøbs-/regnskabsprogrammer
          og virus-software plus ajourføringer
      b)  Software til blokering af visning af bannerreklamer, også kendt som
          Bannerblockers
      c)  Download drivers såsom software, der danner grænseflader mellem computere
          og periferiudstyr såsom printere
      d)  Automatiseret online-installering af filtre på netsider
      e)  Automatiseret online-installering af firewalls
   3. Punkt 3 i bilag L til direktiv 77/388/EØF
      a)  Adgang til eller downloading af desktop themes
      b)  Adgang til eller downloading af fotos, billeder eller screensavers
      c)  Det digitaliserede indhold af bøger og andre elektroniske publikationer
      d)  Abonnement på online-aviser og -tidsskrifter
      e)  Weblogs og netsidestatistikker
      f)  Online-nyheder, -trafikinformation og -vejrudsigter
      g)  Online-information, som automatisk genereres af software fra særligt datainput
          af kunden, såsom retlige og finansielle data, herunder data såsom kontinuerligt
          ajourførte fondsbørsdata
      h)  Sikring af annonceringsplads inkl. bannerreklamer på et netsted/en netside
      i)  Brug af søgemaskiner og internetregistre.
DA                                          19                                            DA
 ---pagebreak---    4. Punkt 4 i bilag L til direktiv 77/388/EØF
      a)  Adgang til eller downloading af musik på computere og mobiltelefoner
      b)  Adgang til eller downloading af jingles, excerpts, ringetoner eller andre lyde
      c)  Adgang til eller downloading af film
      d)  Netbaseret tv- og radiospredning, som kun formidles via internettet eller et
          lignende elektronisk net og ikke samtidig udsendes over et traditionelt radio-
          eller tv-net.
      e)  Downloads af spil på computere, mobiltelefoner og palm tops.
      f)  Adgang til automatiserede online-spil, som er afhængige af internettet eller
          andre lignende elektroniske net, hvor spillerne befinder sig fjernt fra hinanden
   5. Punkt 5 i bilag L til direktiv 77/388/EØF
      a)  Undervisning, der er automatiseret og afhængig af internettet eller lignende
          elektroniske net for at fungere, herunder virtuelle klasseværelser, medmindre
          internettet eller lignende elektroniske net blot anvendes som middel til
          kommunikation mellem læreren og eleven.
      b)  Studiemateriale, der besvares af eleven online og bedømmes automatisk uden
          menneskelig indgriben.
DA                                         20                                              DA
 ---pagebreak---                                                     BILAG II
                                         (Artikel 22 i denne forordning)
     Enhed                                             Vægte, der forhandles
     Kg                                                12,5/1
     Gram
                                                       500/250/100/50/20/10/5/2,5/2
     Ounce (1oz = 31,1035 g)
                                                       100/10/5/1/1/2/1/4
     Tael (1 tael = 1,193oz.)6
                                                       10/5/1
     Tola (10 tolas = 3,75oz.)7
                                                       10
   6
           Tael = en traditionel kinesisk vægtenhed. Den nominelle finhed for en tael-barre fra Hongkong er 990,
           men i Taiwan kan 5- og 10-tael-barrer have en finhed på 999,9.
   7
           Tola = en traditionel indisk vægtenhed for guld. Barren med den mest populære størrelse er 10 tola med
           en finhed på 999.
DA                                                       21                                                       DA